Jégkorongblog » P.K. Subban öccse kapusbunyóban
P.K. Subban öccse kapusbunyóban
miklossy 2013. nov. 12. kedd, 14:38
A Rangers és a Bruins farmcsapatai találkoztak vasárnap este az AHL-ben, amikor a Hartford Wolf Pack fogadta a Providence Bruinst. Nem sok babér termett azonban a hazaiaknak, hiszen a 47. percben már 5-0-ra vezetett a Providence. Ahogyan az ilyenkor lenni szokott, a Hartford Wolf Pack játékosai nehezen viselték a megalázó vereséget, aminek tömegverekedés lett a vége. Egy-egy sor bunyójába bekapcsolódtak a kapusok is, márpedig a Providence Bruins hálóőre nem más, mint Malcolm Subban, a Montreal tehetséges fiatal hátvédjének, P.K. Subban-nek fiatalabb testvére.
Az a videóból is megállapítható, hogy a bunyó továbbra sem elsősorban a kapusok műfaja, a katarzis ebben az esetben is elmaradt, a felek némi kölcsönös fárasztás után barátságosan meglapogatták egymást, majd megkapták egyenként 17 percnyi büntetésüket. A találkozó végül 6-0-s vendéggyőzelemmel ért véget, a jegyzőkönyvvezetők 167 percnyi büntetést regisztrálhattak.
Cimkék: AHL, Hartford Wolf Pack, Malcolm Subban, Providence Bruins, verekedés, videó